দীপিকা পাডুকোন ও রণবীর সিংহের বিয়ে নিয়ে তখন মাতোয়ারা প্রায় সকলেই। তারই মধ্যে ভাইরাল হয় আরও এক কনের ছবি। 
কানাডার ব্রাম্পটন এলাকার বাসিন্দা জাস‌্সু কিংরা নিজের হাতে সাজিয়েছিলেন সেই কনেকে। যার নাম ‘সাড্ডি জুলিয়েট’। অর্থাৎ, ‘আমাদের জুলিয়েট’। 

এই বিষয়ে অন্যান্য খবর

বদলাচ্ছে বাঙালি কনের সাজ! রইল এক ডজন ডিজাইনার লেহেঙ্গার পরিচয়


টরোন্টোর ‘ব্লগটু.কম’ নামে একটি ওয়েবসাইটের প্রতিবেদন অনুযায়ী, ১৯ বছরের জাস‌্সুর এক বন্ধু এই প্রথম কানাডায় আসে শীতের সময়ে। এবং এই সময়ে প্রায় প্রতিটি বাড়ির সামনেই দেখা যায় বরফের তৈরি স্নো-ম্যানকে।
জাস‌্সু ও তার দুই বোন ও নতুন বন্ধু মিলে তেমনই এক বরফ-মানব তৈরি করে নিজেদের বাড়ির সামনে। সাধারণত বরফ-মানবের নাক তৈরি হয় একটি গাজর দিয়ে। অনেকে তাকে আবার মাফলার ও টুপিও পরিয়ে দেয়।
কিন্তু, এই চার বন্ধু একেবারে আলাদা করে সাজায় তাদের বরফ-মানবকে। তারা তাকে এক মানবীর রূপ দেয়। কানে সোনার দুল, গলায় নেকলেস, কপালে টিকলি আর মাথায় লাল দোপাট্টা— একেবারে কনের সাজ। তারা তার নাম দেয় ‘জুলিয়েট’।
দেখুন ‘সাড্ডি জুলিয়েট’—

Forget Frosty the snowman we got Farah the snow Jatti up in here pic.twitter.com/p4d7VZWqQN
— Isha 🌹 (@isha__singh__) November 16, 2018


১৭ নভেম্বর জুলিয়েটের ছবি নিজের ইনস্টাগ্রামে পোস্ট করে জাস‌্সু। তাতে যে খুব সাড়া মিলেছিল তা নয়। কিন্তু ওই একই দিনে জুলিয়েটের ছবি টুইট করে ইশা সিংহ নামে আরও একজন। 
এ যাবৎ, ৮৬ হাজার লাইক ছাড়িয়েছে ইশার সেই টুইট। জুলিয়েটের ছবি রিটুইট হয়েছে ২১ হাজার।